CELEX: 62016CN0150
Language: el
Date: 2016-03-14 00:00:00
Title: Υπόθεση C-150/16: Αίτηση προδικαστικής αποφάσεως την οποία υπέβαλε το Curtea de Apel Craiova (Ρουμανία) στις 14 Μαρτίου 2016 — Fondul Proprietatea SA κατά Complexul Energetic Oltenia SA

6.6.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 200/8
            
         Αίτηση προδικαστικής αποφάσεως την οποία υπέβαλε το Curtea de Apel Craiova (Ρουμανία) στις 14 Μαρτίου 2016 — Fondul Proprietatea SA κατά Complexul Energetic Oltenia SA
   (Υπόθεση C-150/16)
   (2016/C 200/13)
   Γλώσσα διαδικασίας: η ρουμανική
   
      Αιτούν δικαστήριο
   
   Curtea de Apel Craiova
   
      Διάδικοι στην υπόθεση της κύριας δίκης
   
   
      Ενάγουσα πρωτοδίκως και εκκαλούσα: Fondul Proprietatea SA
   
      Εναγομένη πρωτοδίκως και εκκαλούσα: Complexul Energetic Oltenia SA
   
      Προδικαστικά ερωτήματα
   
   
            
               1)
            
            
               Συνιστά κρατική ενίσχυση κατά την έννοια του άρθρου 107 της Συνθήκης για τη Λειτουργία της Ευρωπαϊκής Ένωσης και, ειδικότερα, μέτρο το οποίο (i) χρηματοδοτείται από το κράτος ή μέσω κρατικών πόρων, (ii) έχει επιλεκτικό χαρακτήρα και (iii) μπορεί να επηρεάσει το εμπόριο μεταξύ των κρατών μελών η απόφαση της γενικής συνελεύσεως των μετόχων της COMPLEXUL ENERGETIC OLTENIA SA, η οποία λήφθηκε με την ψήφο του Ρουμανικού Δημοσίου, εκπροσωπούμενου από τον Ministerul Economiei — Departamentul pentru energie, υπό την ιδιότητα του μετόχου που κατέχει το 77,17 % του μετοχικού κεφαλαίου της εταιρίας αυτής και με την οποία εγκρίθηκε η απόσβεση οφειλής ύψους 28 709 475,13 RON της SC ELECTROCENTRALE GRUP SA έναντι της COMPLEXUL ENERGETIC OLTENIA SA, διά της μεταβιβάσεως αντί πληρωμής περιουσιακού στοιχείου, συνιστάμενου σε αγαθά εγγεγραμμένα με αριθ. 70301 στο κτηματολόγιο του δήμου Chișcani, περιφέρεια Brăila, και ταυτοχρόνως η καταβολή στην SC ELECTROCENTRALE GRUP SA της διαφοράς μεταξύ της αγοραίας αξίας του περιουσιακού στοιχείου και της αξίας της απαιτήσεως της COMPLEXUL ENERGETIC OLTENIA SA;
            
         
            
               2)
            
            
               Σε περίπτωση καταφατικής απαντήσεως στο ανωτέρω ερώτημα, υπόκειται η εν λόγω κρατική ενίσχυση στην υποχρέωση κοινοποιήσεως που προβλέπει το άρθρο 108, παράγραφος 3, ΣΛΕΕ;